IZVOD IZ ZAPISNIKA

sa III. sjednice Školskog odbora Osnovne škole Zlatar Bistrica

održane 31.8.2021.g.

Prisutni: Marina Dinjar, Jasenka Kuljak, Mateja Trčak, Davor Sugnetić, Danijela Čiček Haban

Odsutni: Željko Špoljar, Ivan Kuntić

Ostali prisutni: Jasna Kokot Pelko, ravnateljica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s 2. sjednice Školskoga odbora
2. Suglasnost za donošenje odluke o poslovno uvjetovanom otkazu ugovora o radu
3. Izvješće o realizaciji Godišnjeg plana i programa rada i Školskog kurikuluma u šk. god. 2020./2021.
4. Razno

**Ad 1.) Prihvaćanje zapisnika s II. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost za donošenje odluke o poslovno uvjetovanom otkazu ugovora o radu**

Ravnateljica je upoznala prisutne s činjenicom da je potreba za radom radnice Jelene Novosel Ožeg zaposlene na poslovima učiteljice razredne nastave prestala iz razloga smanjenja broja razrednih odjela razredne nastave u šk. god. 2021./2022. temeljem Odluke o broju razrednih odjela Osnovne škole Zlatar Bistrica (Klasa: 602-02/21-01/209 Urbroj: 2140/01-10-21-3 od 2. srpnja 2021.)

Pri odlučivanju o otkazu ugovora o radu uzete su u obzir sve činjenice propisane zakonom.

Slijedom navedenog ravnateljica moli suglasnost Školskog odbora za donošenje odluke o poslovno uvjetovanom otkazu ugovora o radu Jeleni Novosel Ožeg.

Članovi Školskog odbora jednoglasno su dali suglasnost za donošenje odluke o poslovno uvjetovanom otkazu ugovora o radu Jeleni Novosel Ožeg.

**Ad 3.) Izvješće o realizaciji Godišnjeg plana i programa rada i Školskog kurikuluma u šk. god. 2020./2021.**

Ravnateljica je upoznala prisutne s lzvješćem o realizaciji Godišnjeg plana i programa rada i Školskog kurikuluma u šk. god. 2020./2021., koje se nalazi u privitku zapisnika.

Školski odbor je jednoglasno prihvatio podneseno Izvješće

**Ad 4.) Razno**

Ravnateljica je obrazložila organizaciju rada u šk. god. 2021./2022. Nastava za učenike predmetne nastave počinje 15 minuta ranije u odnosu na prošlu šk. god. u jutarnjoj smjeni, u 7.30 sati zbog osam razrednih odjela i 8 učionica koje imamo.

Ravnateljica je upoznala prisutne da nam je Krapinsko-zagorska županija uputila pomoćnicu u nastavi Mariju Elez na 22 sata ukupno tjedno kroz projekt Baltazar 5 te moli suglasnost za zapošljavanje Marije Elez na radno mjesto pomoćnice u nastavi na 22 sata ukupno tjedno, određeno do 21. lipnja 2022.

Također je upoznala prisutne da nam je Ured za vjeronauk uputio vjeroučiteljicu Ivonu Mršić umjesto vjeroučiteljice Katarine Oremuš kojoj je istekao Kanonski mandat za poučavanje vjeronauka u OŠ Zlatar Bistrica 31.8.2021. te moli suglasnost za zapošljavanje Ivone Mršić na radno mjesto vjeroučiteljice na 16 sati ukupno tjedno na određeno vrijeme do isteka Kanonskog mandata.

Članovi Školskog odbora jednoglasno su dali suglasnost za zapošljavanje Marije Elez na radno mjesto pomoćnice u nastavi na 22 sata ukupno tjedno, određeno do 21. lipnja 2022. i suglasnost za zapošljavanje Ivone Mršić na radno mjesto vjeroučiteljice na 16 sati ukupno tjedno na određeno vrijeme do isteka Kanonskog mandata.

Daljnjih pitanja i prijedloga nije bilo.

Sjednica ŠO završena je u 19.15 sati.

Zapisničarka Predsjednica ŠO

Marina Dinjar Jasenka Kuljak